钦定古今图书集成/明伦汇编/闺媛典/第268卷 > 皇清一 > 胡作孚妻李氏
## 钦定古今图书集成/明伦汇编/闺媛典/第268卷 > 皇清一 > 胡作孚妻李氏

按《玉田县志》：李氏，胡作孚妻，渔阳官族女。年十八归胡，十九生子，二十而寡。生有至性，不为富贵所移。夫亡，子霞翀甫晬，舅姑皆老，氏执妇道，扶持衰病，二十馀年不怠。平居课子，尝曰：“读书当法古圣贤，不在徒取科目，如世俗所谓功名者。” 及霞翀登仕籍，膺民社，廉洁自励，不忘母教。